En boligydelse er en månedlig ydelse, man som andelshaver betaler til andelsboligforeningen. Ud over boligydelsen, skal man typisk også afdrage på det lån, som man optager i forbindelse med købet af boligen (eller nærmere brugsretten til en specifik lejlighed). Boligydelsen dækker typisk andelsboligforeningens udgifter til ejendomsskat, lån, almindelig vedligeholdelse af ejendommen samt opsparing til større vedligeholdelsesprojekter samt udgiften til administrator.